Ανάλυση Πατεντών Επιχειρησιακών Λειτουργιών
Creators: name: Ορφανιώτη, Βασιλική Γεωργίου
Publisher: name: Aristotle University of Thessaloniki
Year: 2024
Subjects: Πατέντες
Επιχειρησιακές Λειτουργίες
Ανάλυση
Patents
Business Operations
Analysis

description: Η διπλωματική εργασία εστιάζει στην ενδελεχή μελέτη και αξιολόγηση πατεντών που αφορούν τις διαδικασίες επιχειρησιακών λειτουργιών. Μέσα από αυτήν την ανάλυση επιδιώκεται η ανάδειξη των τεχνολογιών και των καινοτόμων πρακτικών που προστατεύονται από διπλώματα ευρεσιτεχνίας και ο ρόλος τους στη βελτίωση της λειτουργίας και της αποδοτικότητας των οργανισμών. Οι επιχειρησιακές διαδικασίες αποτελούν κεντρικό άξονα της στρατηγικής ανάπτυξης των οργανισμών, και η χρήση των πατεντών μπορεί να αποτελέσει σημαντικό ανταγωνιστικό πλεονέκτημα. Η παρακάτω μελέτη βασίζεται σε μία πολυδιάστατη μεθοδολογία. Αρχικά, πραγματοποιείται ανάλυση βιβλιογραφίας για την κατανόηση του θεωρητικού πλαισίου και των βασικών εννοιών που αφορούν τις πατέντες στον τομέα της διοίκησης. Στη συνέχεια, διερευνώνται βάσεις δεδομένων διπλωμάτων ευρεσιτεχνίας για την καταγραφή των σχετικών πατεντών, εστιάζοντας σε παραμέτρους όπως οι τεχνολογικές κατηγορίες, οι γεωγραφικές περιοχές και οι χρονικές τάσεις. Παράλληλα, χρησιμοποιούνται στατιστικά εργαλεία για την ανάλυση των δεδομένων και την εξαγωγή συμπερασμάτων. Τα αποτελέσματα της έρευνας παρουσιάζουν τις τρέχουσες τάσεις στον τομέα, όπως για παράδειγμα τη χρήση της τεχνητής νοημοσύνης, των συστημάτων αυτοματοποίησης και της ανάλυσης δεδομένων, καθώς και να εξετάσουν τις επιπτώσεις τους στη λειτουργική και στρατηγική αποδοτικότητα. Η συμβολή της παρούσας εργασίας είναι διττή: αφενός παρέχει μια πλήρη εικόνα της τρέχουσας κατάστασης στον χώρο των πατεντών επιχειρησιακών λειτουργιών, και αφετέρου προτείνει τρόπους με τους οποίους οι οργανισμοί μπορούν να εκμεταλλευτούν αυτές τις τεχνολογίες για να ενισχύσουν τη βιωσιμότητα και την ανάπτυξή τους. Ως εκ τούτου, αποτελεί μια χρήσιμη πηγή για επαγγελματίες, ερευνητές και φορείς που επιδιώκουν να αξιοποιήσουν τη δύναμη της καινοτομίας για τη δημιουργία ανταγωνιστικού πλεονεκτήματος.
description: This thesis focuses on the thorough study and evaluation of patents related to business process operations. Through this analysis, it aims to highlight the technologies and innovative practices protected by patents and their role in improving organizational efficiency and effectiveness. Business processes are a central axis of strategic organizational development, and the use of patents can serve as a significant competitive advantage. The study employs a multidimensional methodology. Initially, a literature review is conducted to understand the theoretical framework and the core concepts related to patents in the field of management. Subsequently, patent databases are investigated to record relevant patents, focusing on parameters such as technological categories, geographical regions, and temporal trends. Additionally, statistical tools are utilized for data analysis and the extraction of conclusions. The research findings present current trends in the field, such as the use of artificial intelligence, automation systems, and data analytics, and examine their impacts on operational and strategic efficiency. The contribution of this thesis is twofold: on the one hand, it provides a comprehensive overview of the current state of patents in business process operations, and on the other hand, it suggests ways organizations can leverage these technologies to enhance their sustainability and growth. As a result, this study serves as a valuable resource for professionals, researchers, and stakeholders aiming to harness the power of innovation to create a competitive advantage.